Γιάννης Ξανθόπουλος

Ο Γιάννης Ξανθόπουλος (Αθήνα, 13 Ιουνίου 2000) είναι Έλληνας τραγουδιστής που έγινε γνωστός με τη συμμετοχή του στο μουσικό talent show Rising Star και την κατάκτηση της 1ης θέσης.

 Βιογραφία 
Γεννήθηκε στις 13 Ιούνιου του 2000 στην Αθήνα, από γονείς ποντιακής καταγωγής που μετοίκισαν στην Ελλάδα από το Καζακστάν της πρώην ΕΣΣΔ. 

Ήρθε σε επαφή με τη μουσική από πολύ μικρός (6 ετών), και αυτό είχε ως αποτέλεσμα να εγγραφεί και να τελειώσει αργότερα το Μουσικό Γυμνάσιο. Είναι αυτοδίδακτος στην κιθάρα και παίζει πιάνο.

Πριν τελειώσει καν το Γενικό Λύκειο, σε ηλικία 16 ετών, δήλωσε συμμετοχή στο μουσικό talent show Rising Star που προβλήθηκε από τον τηλεοπτικό σταθμό ANT1 (από Δεκ_2016 έως Απρ_2017) όπου και κατέκτησε την πρώτη (1η) θέση αήττητος καταρρίπτωντας το παγκόσμιο ρεκόρ στην πρώτη φάση της διαδικασίας του παιχνιδιού. Από εκείνη τη στιγμή ξεκίνησε η επαγγελματική του  πορεία στον κόσμο της μουσικής και του θεάματος.

Το Ιούνιο του 2017 κυκλοφόρησε το πρώτο προσωπικό του single με τίτλο "Εδω Που Φτάσαμε" το οποίο έμεινε στις #Τάσεις του Youtube για 1 ολόκληρο μήνα φθάνοντας το 1.000.000 views στο κανάλι του (στο YouTube) σε λίγες μόλις ημέρες.

Τον Οκτώβριο του 2017 έδωσε το παρόν στη τελετή εγκαινίων της Εδρας Ρωσικής Γλώσσας και Πολιτισμού στο ΑΠΘ προσκεκλημένος του "Φιλανθρωπικού Ιδρύματος ΙΒΑΝ ΣΑΒΒΙΔΗΣ" ως βασικός τραγουδιστής στην τελετή πλάϊ στον διακεκριμένο μουσικό και πιανίστα Θανάση Μπιλιλή.

Το 2018 έκανε την πρώτη του εμφάνιση σε μεγάλη πίστα στο κέντρο FEVER της Αθήνας μαζί με το Θέμη Αδαμαντίδη, την Έλλη Κοκκίνου και το Δήμο Αναστασιάδη.

Την περίοδο 2019-2020 ολοκλήρωσε τη στρατιωτική του θητεία στο Στρατό Ξηράς, υπηρετώντας στην παραμεθόριο (Ν.Έβρου) και κατόπιν στην Αθήνα (401 ΣΝ).

Το καλοκαίρι του 2022 συμμετείχε σε ένα σχήμα με την Έλλη Κοκκίνου και το Λούκα Γιώρκα στη Λεμεσό της Κύπρου στο Theama Venue.

Το Σεπτέμβριο του 2022 συμμετέχει στο κέντρο Fantasia Live, μαζί με τον Πέτρο Ιακωβίδη και τη Josephine. Εισπράττοντας τεράστια επιτυχία το σχήμα θα μετακομίσει αργότερα και στο Vogue Club της Θεσσαλονίκης μέχρι το Μάρτιο του 2023.

Τον Απρίλιο του 2023 θα επιστρέψει στην Αθήνα για να εμφανιστεί ξανά στο Fantasia Live με τον Πέτρο Ιακωβίδη και τη Λένα Ζευγαρά εώς και τον Ιούλιο του ίδιου έτους.

Από τον Οκτώβριο ως το Νοέμβριο του 2023 εμφανίστηκε στο Χάραμα της Πάτρας μαζί με το Hovig από την Κύπρο.

Το Φεβρουάριο του 2024 συμμετέχει, ως επαγγελματίας τραγουδιστής/κόουτς της Δώρας Παντέλη στον τηλεοπτικό διαγωνισμό τραγουδιού ριάλιτι γνωστών προσωπικοτήτων Just the 2 of Us στη συχνότητα του Alpha TV, μέχρι το Μάρτιο όπου και διακόπτει τη συμμετοχή του εξαιτίας της εμπλοκής του σε αυτοκινητιστικό δυστύχημα (αναλύεται παρακάτω).

Στις 12 Μαρτίου του 2024, επιστρέφοντας στην οικία του από μια κοινωνική του υποχρέωση και κινούμενος επί της Λεωφόρου Δεκελείας στις Αχαρνές, θα εμπλακεί σε τροχαίο δυστύχημα με το αυτοκίνητό του. Το δυστύχημα προκλήθηκε από άλλο όχημα που εμφανίστηκε ξαφνικά στην πορεία του, παραβιάζοντας πινακίδα STOP, το οποίο δεν κατάφερε να αποφύγει χάνοντας τελικά τον έλεγχο του οχήματός του με συνέπεια τη σύγκρουση και το τραγικό γεγονός της απώλειας ενός ανθρώπου στο νοσοκομείο ΚΑΤ, ύστερα από τη μεταφορά του από το σημείο του δυστυχήματος. 

Τον Οκτώβριο του 2024, μετά από τη δυσκολότερη περίοδο της ζωής του, εξαιτίας του τροχαίου που ενεπλάκη, και απέχοντας συνολικά 7 μήνες από τα επαγγελματικά του, θα πεισθεί με ιδιαίτερη δυσκολία από τους στενούς συνεργάτες του ώστε να επανέλθει στα καλλιτεχνικά δρώμενα και θα συνεργαστεί με την Ιουλία Καλλιμάνη στο Tokyo Theater Athens της Ιεράς Οδού ολοκληρώνοντας τις εμφανίσεις του με τεράστια επιτυχία δίπλα της τον Απρίλιο του 2025.

Στις 28 Μαρτίου του 2025, έχοντας συμπληρωθεί ένας χρόνος από το τροχαίο που ενεπλάκη, μίλησε για πρώτη φορά δίνοντας αποκλειστική συνέντευξη δείτε την εδώ στο δημοσιογράφο Στέλιο Δρουμαλιά όπου αφηγήθηκε συγκλονιστικές λεπτομέρειες από τις συνθήκες πριν και μετά το αυτοκινητιστικό δυστύχημα.

Έχει συνεργαστεί με μεγάλα ονόματα του ελληνικού πενταγράμμου σε μουσικά σχήματα σε Ελλάδα και Κύπρο.Κλήθηκε και συμμετείχε σε τηλεοπτικές εκπομπές-αφιερώματα για κορυφαίους Έλληνες μουσικούς, δημιουργούς, τραγουδιστές από πολύ μικρή ηλικία.

Είναι ελεύθερος, φιλόζωος και ενεργός σε δράσεις που αφορούν  τον άνθρωπο, τα γράμματα, τις τέχνες και τον πολιτισμό. 

 Δισκογραφία 
+ Singles Έτος  Τίτλος  Συνθέτης  Στιχουργός  VideoCLip 2017  Εδώ Που Φτάσαμε  Βασίλης Γαβριηλίδης  Αγγελική Μακρυνιώτη  Link 2022  Ζήτημα Ζωής  Κυριάκος Παπαδόπουλος  Μαίρη Περγάμαλη  Link 2022  Όλα Μου Τα Παίρνεις  Κυριάκος Παπαδόπουλος  Βασίλης Γιαννόπουλος  Link 2023  Και Τι Να Κάνω  Πέτρος Ιακωβίδης  Πέτρος Ιακωβίδης  Link 2023  Φεγγάρι  Βασίλης Δαραμούσκας  Μιχάλης Σταρράς  Link 2025  Μεγάλα Λόγια  Βασίλης Γαβριηλίδης  Δημήτρης Τσάφας  Link 2025  Μάλλον Έρωτας Είναι  Γιώργος Γιαννικόπουλος Πάνος Παπαβασιλείου  Link

 Εξωτερικοί σύνδεσμοι 

 Επίσημη Σελίδα Facebook
 Επίσημο προφίλ Instagram
 Επίσημο προφίλ Tik-Tok

 Παραπομπές 

Κατηγορία:Έλληνες τραγουδιστές